شادی نه‌مه‌ند له‌ميلكان، خوه‌شی دا له‌شه‌قه‌ی باڵ
دونيايگه‌ بی تان وپوو، رووژگاری ته‌م و تاره‌
دووس و براو قه‌وم وخيش كه‌س له‌كه‌س نه‌يری خه‌وه‌ر
ديده‌ن كه‌فته‌ قيامه‌ت گشتی گووشه‌ كناره‌
ئای له‌ی رووژ و زه‌مانه‌، ئای له‌ی چه‌رخ چه‌پگه‌رده‌
كه‌س له‌لی رازی نيه‌، گشتی له‌لی بيزاره‌
دز و جه‌رده‌و پياوكوش ئمڕوو حوكم ها ده‌سيان
فه‌قيرو كز و نه‌دارهه‌وڵيان ره‌نج وه‌ خه‌ساره‌
وڵات ويرانه‌و كاول ژيان سه‌خته‌و مه‌رگه‌سات
مشتومڕه‌و خوينڕشيان هه‌ر له‌سوو تا ئيواره‌
مه‌گه‌ر واران ره‌حمه‌ت ئی ئاگره‌ بكپنی
